עיליי אשדות

עיליי אשדות (נולד ב-18 במרץ 1998) הוא מוזיקאי, זמר ומפיק מוזיקלי ישראלי.

ביוגרפיה 
אשדות נולד בתל אביב-יפו, בן למוזיקאי יזהר אשדות והסופרת אלונה קמחי. בילדותו למד בבית הספר הדמוקרטי ביפו ובתיכון א' לאמנויות תל אביב.

קריירה מוזיקלית 
בשנת 2012, כשהיה בתיכון, הקים את להקתו הראשונה בונז'ור משינז. ב-2013 הוציאו שני אלבומים בחברות תקליטים עצמאיות באנגליה ובארצות הברית, והתפרקו ב-2014. ב-2018 חזרה הלהקה לפעולה והוציאה את אלבומה "לבד ביחד לנצח" תחת הלייבל נוער אבוד.

בשנת 2021 התחיל לעבוד עם נונו, שאותה הכיר בתיכון. באותה השנה גם הוציא את אלבומו הראשון "חיים מקסימליים" בחברת התקליטים האמריקאית Orange Milk Records, ובו התארחו גון בן ארי ורונה קינן.

בשנת 2022 יצא אלבומה הראשון של נונו, סטטוס, בהפקתו של אשדות, מתוכו יצאו להיטים כגון ליבינג דה דרים וקוביד 19. בהמשך השנה יצא גם אלבום בהפקתו של אשדות לגון בן ארי, ושירים בהפקתו לאמנים כגון אלון עדר ואקו.

בשנת 2023 עתיד לצאת אלבומו השני. ב-10 באוגוסט הוציא את הסינגל "מלאך" עם נונו ואבשה.

חיים אישיים 
מתגורר בתל אביב עם זוגתו.

קישורים חיצוניים 
עיליי אשדות, ברשת החברתית אינסטגרם
עיליי אשדות, ברשת החברתית פייסבוק
עיליי אשדות, באתר ספוטיפיי

הערות שוליים 

אמנים ישראלים
מוזיקאים ישראלים
מפיקים מוזיקליים ישראלים
בוגרי תיכון עירוני א' (תל אביב)
זמרים ישראלים
ישראלים שנולדו ב-1998